Title: Ytringsfrihet og demokrati

Hva er ytringsfrihet?

Ytringsfrihet er retten til å si hva man vil. Dette betyr at du kan si dine meninger og tanker fritt, uten å bli straffet for det. Ytringsfrihet er en viktig rett som gir mennesker mulighet til å dele sine meninger og tanker med andre. Dette kan skje gjennom ulike kanaler, som bøker og aviser, tv, radio og internett. Ytringsfrihet er viktig for å sikre at mennesker kan delta i offentlig debatt og påvirke myndighetene og valg mydighetene tar som påvirker deres liv.

Hvorfor er ytringsfrihet viktig i et demokrati?

Ytringsfrihet er viktig i et demokrati fordi den gir medlemmene i et samfunn mulighet til å uttrykke sine meninger og ideer fritt. Da får vi debatter i samfunnet som er mer åpne. Det blir lettere for flere å delta i debattene, og det vil blir lettere å få frem ulike meninger. Det er viktig for samfunnet at ulike meninger kan diskuteres.

Ytringsfrihet er også viktig for at hvert medlem i samfunnet skal kunne fortelle ledelsen hva som er viktig for dem. Ved at folk tør å dele sine bekymringer, og hva de mener er viktig, kan de som styrer bedre ta avgjørelser som passer for folket.

Ytringsfrihet er også viktig for at individer kan søke, motta og spre informasjon. Det skal være muligå hente informasjon fra ulike kilder, og ikke bare motta informasjon fra myndighetene.  I et demokrati er det viktig at medlemmene i samfunnet deltar aktivt. Da er det viktig at de selv kan finne informasjon om temaer de synes er viktige.

Karina (46 år)

Karina bruker ytringsfriheten sin. Hun har skrevet et leserbrev til avisen. Her skriver hun meningene sine. Hun liker ikke at svømmehallen er stengt i helgene. Hun vil at politikerne skal la svømmehallen være åpen slik at alle kan svømme i helgene.

Gajen (57 år)

Gajen er veldig opptatt av lokale nyheter. Han deler ofte nyheter han synes er viktige på sosiale medier. Her bruker han også ytringsfriheten sin. Han forteller også hva han mener om mange av sakene. Han synes det er spennende å diskutere med andre mennesker.